Tässä Jerusalem uutisten erikoislähetys ja Pekka Sartola.
Hyvää lauantai-iltaa. Aiheenamme tänään:
Miksi juutalaiset eivät hyväksy Jeesusta Messiaana?
Messias Jeesus Kristus on tämän päivän juutalaiselle, -
etenkin israelilaiselle, tarkoin varjeltu salaisuus.
Se on sitä siitäkin huolimatta, että Hän syntyi silloisessa Juudeassa, -
eli ja kasvoi juutalaiseksi ja tuli omiensa tykö, ilmaisi itsensä -
Jumalan tekojen ja tahdon täyttymyksenä, -
rauhan ja rakkauden lähettiläänä.
Mutta Hänen omansa eivät ottaneet Häntä vastaan.
Eivät ottaneet 2000 vuotta sitten, eivätkä ota vielä tänäänkään.
Perinteisesti ajatellaan, että Jeesus ei kelvannut aikansa -
uskonnollisille johtajille siksi, että Hän ei osoittanut milloinkaan -
sellaisia merkkejä messiaanisuudesta, jota juutalaiset olivat toivoneet.
Sankarimessias, joka lyö roomalaiset ja vapauttaa heidät -
miehittäjän ikeestä ja perustaa aidon ja oikean Israelin valtion.
Se oli eräs näkökulma eikä siihen sopinut mitenkään Jesaja 53, -
ja psalmin 22 profetoima kärsivä ja nöyrä Herran palvelija, -
eikä Jeremian ilmoittama Uusi Liitto, joka tulisi korvaamaan Vanhan liiton.
Valtaosa maailman juutalaisista uskoo edelleen, että se liitto, -
jonka Jumala teki heidän isiensä kanssa Egyptistä lähdön jälkeen, -
kestää ikuisesti, on muuttumaton ja juutalaiset pelastuvat siksi, -
että noudattavat siihen sidottuja lain käskyjä.
He eivät ole milloinkaan tunnistaneet Jer. 31:31,32 uuden liiton jakeita -
soveltuviksi tarkoittamaan itseään: -
"Katso, päivät tulevat, sanoo Herra, jolloin minä teen Israelin heimon ja -
Juudan heimon kanssa uuden liiton. En tee sellaista liittoa kuin se, -
jonka tein heidän isiensä kanssa silloin, kun tartuin heidän käteensä -
viedäkseni heidät pois Egyptin maasta. Sen liiton he rikkoivat, -
vaikka minä olin ottanut heidät omikseni, sanoo Herra."
Tämä uusi liitto ei enää edellytä, että ihminen pelastuu -
noudattamalla tiettyjä uhreja, rituaaleja, tapoja, määräaikoja ja -
juhlapyhiä, vaan yksin uskosta, yksin armosta ilman minkäänlaisia -
lain ja määräysten noudattamisen ohjelmaa.
Vielä tänään, 2000 vuotta myöhemminkään, -
tämän uuden liiton on ottanut vastaan vain kourallinen juutalaisia, -
muutama, ehkä parisen prosenttia maailman etnisestä juutalaisväestöstä.
Valtaosa heistä noudattaa, ainakin jossain määrin, ikivanhoja tapoja, -
kosher-säädöksiä, sapattia, juhlapyhiä, ympärileikkausta jne.
Tällä en suinkaan tarkoita, että niissä sellaisenaan olisi mitään -
väärää tai moitittavaa, mutta pelastuksen ehdoiksi -
niistä ei uuden liiton aikana enää ole.
Ne odotukset, joita tämän päivän uutisotsikot suoltavat, -
etenkin ortodoksijuutalaisten mediassa, osoittavat, -
että Messias on jo kuulemma ilmaissut itsensä joillekin heistä, -
puhunut joillekin arvostetuille, ja jopa näyttäytynyt joillekin heistä, -
jos ei aivan fyysisesti, niin ainakin unessa tai näyssä.
Jos niin todella on, niin Hänen on täytynyt näyttäytyä -
aikuisena miehenä, Messiaaksi tunnistettavana hahmona, -
sellaisena, josta ei voi erehtyä. Mutta mihin tai kenen hahmoon -
he liittävät Jesajan kuvauksen tulevasta Messiaasta?
Suuresti arvostetun profeetan kuvaus tulevasta Messiaasta -
on aivan toisenlainen, kuin se mitä rabbit tänään odottavat -
ja johon he uskovat. Kuitenkin Jesajan profetiat Messiaasta liittyvät -
oleellisesti rabbien tämän päivän odotuksiin, -
sillä Jesajaa pidetään yleisesti yhtenä ns. suurista profeetoista.
Jesajan välityksellä yli 700 vuotta ennen ajanlaskuamme annettu -
profetia kuvailee syntyvää lasta, tulevaa Messiasta, -
joka on yhtä ja samaa olemusta Kaikkivaltiaan Jumalan kanssa.
Terminologia, jota Jesaja seuraavassa käyttää, liitetään aina -
Jumalan nimeen ja Hänen olemukseensa -
eikä anna mahdollisuutta tulkita ilmoituksia toisin.
Jes. 9:5,6 "Sillä lapsi on meille syntynyt, poika on meille annettu.
Hänen harteillaan on herruus, ja hänen nimensä on Ihmeellinen -
neuvonantaja, Väkevä Jumala, Iankaikkinen isä, Rauhanruhtinas.
Herruus on oleva suuri ja rauha loppumaton Daavidin valtaistuimella -
ja hänen valtakunnallaan. Se vahvistetaan ja lujitetaan oikeudella -
ja vanhurskaudella nyt ja ikuisesti.
Herran Sebaotin kiivaus on sen tekevä."
Rabbit odottavat siis Messiasta, mitä ilmeisimmin aikuista mieshahmoa -
tulevaksi ja milleinnaalisen, tuhatvuotisen valtakunnan -
ja jotkut jopa uuden Israelin valtion perustajaksi.
Mutta mihin ajankohtaan he sijoittavat Jesajan kuvaaman -
Messiaan, syntyvän lapsen, jonka täytyy ensin kasvaa aikuiseksi -
ennen kuin ilmaisee itsensä Jumalan Poikana, -
Ihmeellisenä Neuvonantajana ja Väkevänä Jumalana.
Miten tätä tulkitaankaan, rabbien, jotka eivät tunnusta -
Jeesus Nasaretilaista Jesajan kuvaamaksi Messiaaksi, -
täytyy itselleen rehellisiä ollakseen odottaa -
jonkun poikalapsen syntyvän neitsyestä, ei miehestä ja lihan kautta,
vaan yliluonnollisesti Pyhän Hengen kautta.
Hänen on kasvettava aikuiseksi,-
täytettävä kaikki hänestä ennustetut profetiat ja suoritettava -
messiaaninen tehtävänsä ihmiskunnan syntien sovittajana.
Hyljätessään Jeesus Nasaretilaisen Messiaanaan, fariseukset ja -
kirjanoppineet eivät olleet rehellisiä itselleen, -
vaan jättivät huomioimatta kaikki ne ilmiselvät profetiat, -
jotka todistivat Jeesuksen olleen Hän, jota he odottivat.
He hyppäsivät kymmenien Messiasprofetioiden yli, -
sillä heidän silmiensä eteen oli laskettu peite, hengellinen vaate, -
joka esti heitä tunnistamasta Häntä profetoiduksi Messiaaksi.
Profeetta Jesaja kuvailee sitä seuraavasti: -
"Niin hän sanoi: ”Mene ja sano tälle kansalle: ’Kuulemalla kuulkaa -
älkääkä ymmärtäkö, näkemällä nähkää älkääkä käsittäkö.’
Paaduta tämän kansan sydän, koveta sen korvat, sokaise sen silmät, -
ettei se näkisi silmillään, ei kuulisi korvillaan, -
ei ymmärtäisi sydämellään eikä kääntyisi ja tulisi parannetuksi.”
Tämä Jesajan profetoima ilmoitus on edelleen voimassa -
koko maailman juutalaisuudessa, sillä messiaanisia, Jeesukseen uskovia, -
on maailman noin 15-17 miljoonasta juutalaisesta vain noin 350-400 000, -
siis vain parisen prosenttia.
Puhuessaan kirjoituksista, Jeesus käytti vain ja ainoastaan -
tuolloin tunnettuja ja siteerattuja kirjakääröjä.
Vielä tuolloin ei rabbien ollut aika pudottaa pois Jes. 53, -
ei Ps. 22 eikä muitakaan profeettojen ilmoituksia tulevasta Messiaasta.
Niitä kaikkia, joita tämän päivän uskonnollinen juutalaisuus karttaa -
ja pitää opetuksiin sopimattomina.
Jos tämän päivän juutalaisuus ei tunnusta Jeesuksen Messiaanisuutta,
niin eivät tehneet sitä Hänen aikansa oppineetkaan.
Tuon ajan papistoa ei voi verrata tämän päivän rabbeihin ja -
ortodoksijuutalaisuuteen, sillä olosuhteet olivat tyystin erilaiset -
2000 vuotta sitten, kuin mitä ne ovat tänään.
Ylipapit, koko saddukealaisten pappien, valtava joukko -
lisättynä fariseuksilla ja kirjanoppineilla, -
eivät olleet pelkästään uskonnollinen auktoriteetti, vaan ylin neuvosto, -
Sanhedrin, oli samalla myös poliittinen valtaelin ja tuomaristo.
Pappeusvirat eivät periytyneet enää Aaronin järjestyksen mukaan -
isältä pojalle, vaan ylipappeus oli muodostunut poliittiseksi ja -
kaupalliseksi viraksi, joka oli lisäksi taloudellisesti erittäin tuottoisa.
Tavallista kansaa pidettiin kurissa ja Herran nuhteessa valtavalla määrällä
erilaisia kieltoja ja käskyjä, joista Jeesus itse sanoo, -
että he ovat kasanneet ne ihmisten kannettaviksi, -
mutta itse he eivät tahdo niitä sormellaankaan liikuttaa.
"Itse ette mene sisälle taivasten valtakuntaan, -
ettekä salli niidenkään, jotka olisivat menossa, päästä sisälle."
Tähän vakiintuneeseen ympäristöön ilmaantuu yhtäkkiä mies, -
joka puhuu Jumalan auktoriteetilla, tekee valtavia ihmeitä, -
hallitsee luonnonvoimat, parantaa sairaita, -
herättää kuolleita ja uskaltaa uhmata vakiintunutta -
ja papeille tuottoisaa yhteiskuntajärjestystä -
kyseenalaistamalla uskonnollisten ja poliittisten johtajien arvovallan.
Vaikka Hänen surmaamisestaan oli neuvoteltu jo aikaisemminkin, -
esimerkiksi Markus 11:18, -
lopullinen päätös Hänen surmaamisestaan tehtiin sen jälkeen,
kun Jeesus oli herättänyt Lasaruksen kuolleista
(Joh. 11:47-53) Suuri neuvosto kutsuttiin koolle, ensin toteamaan, -
että jos profeetta, jota koko kansa rakastaa, saa jatkaa toimintaansa, -
niin se vielä sekä vallan että kansan kontrollin pois -
ylipapeilta ja neuvostolta. Syntyisi sisäpoliittisesti kestämätön tilanne.
"Mitä me teemme? Tämä mies tekee paljon tunnustekoja.
Jos annamme hänen jatkaa näin, niin kaikki uskovat häneen, -
ja roomalaiset tulevat ja ottavat meiltä sekä tämän paikan että kansan."
Siksi he päättivät surmata saman tien Lasaruksenkin, -
ilmeisesti saadakseen aikaan mahdollisuuden kiistää myöhemmin -
koko kuolleista herättäminen, tai ainakin Jeesuksen osuus siinä.
"Mutta fariseukset puhuivat keskenään: -
”Näettekö! Te ette saa mitään aikaan!
Katsokaa, koko maailma juoksee hänen perässään.” (Joh.12:19)
Siksi Kaifas, silloinen ylipappi, julisti profeetallisen tuomion; -
on parasta, että yksi ihminen kuolee kansan puolesta,
ettei koko kansa tuhoutuisi (Joh. 11:50).
Näin Herra käytti aikansa uskonnollisia johtajia -
sekä roomalaisia, Jeesuksen vastustajia, -
omien profeetallisten ilmoitustensa toteuttajina.
Pilatuksen edessä (Joh.19:10-11) Jeesus totesi prokuraattorille, -
joka oli tokaissut hänelle, että hänellä on valta sekä tappaa -
että päästää vapaaksi; "Sinulla ei olisi mitään valtaa minuun, -
ellei sitä olisi annettu sinulle ylhäältä.
Siksi sen synti on suurempi, joka luovutti minut sinulle."
Liikumme nyt Jumalan pelastussuun- nitelman ja kristinuskon ytimessä.
Joudumme kysymään, onko meillä oikeus tuomita juutalaiset vain siksi, -
että he luovuttivat Jeesuksen kuolemaan? Onko meillä oikeutta -
tuomita Rooman miehitysvalta, joka toteutti teloituksen?
Jeesus itse vapautti teloittajansa ristinpuulla rukoillessaan; -
Isä, anna heille anteeksi, sillä he eivät tiedä mitä he tekevät (Lk.23:34).
Jos emme hyväksy tapahtumia Jerusalemissa, -
pääsiäisenä 2000 vuotta sitten, osina Jumalan kokonaisvaltaista -
suunnitelmaa koko ihmiskunnan, ei vain juutalaisten, pelastumiseksi, -
emme voi hyväksyä muidenkaan profetioiden tarkoitusperiä.
Meidän jokaisen Raamattua lukevan ja tutkivan tulee ymmärtää, -
että päätös Jeesuksen kuolemasta, -
samalla koko ihmiskunnan syntien kertakaikkisesta sovitusuhrista, -
ei ollut juutalaisten uskonnollisten johtajien -
tai teloituksen toteuttaneiden roomalaistenkaan syytä.
Se oli Jumalan suunnitelma sinun ja minun pelastukseksi.
Siksi on tärkeää, että me ymmärrämme -
evankeliumin viemisen tärkeyden juutalaisille ja kaikille muillekin.
Kyse oli silloin ja on edelleen Jumalan suuresta suunnitelmasta -
koko ihmiskuntaa varten. Siitä me kaikki saamme olla osallisia.
Näin tällä kertaa, seuraavassa jaksossa käsittelen aihetta;
Liitonarkki ja Kolmas Temppeli. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola